OpenLLM-France/wikimedia huggingface dataset:
# Sarerako sarbide-protokolo

Sarerako sarbide-protokolo edo atzipen protokoloak, atzipen anitzeko protokoloak edo kanala atzitzeko protokoloak ere ezagunak dira.
Sare lokalek difusio teknologia erabiltzen dute gehien bat. Difusio sareetan, kanala estazio guztien artean konpartituta dago. Mezu bakoitzak helburu bat dauka, baina ordenagailu guztiek entzun behar dute mezua, haientzat den jakitako.
Kontuan hartuta sareko elementu guztiek transmisio-ahalmena konpartituta daukatela, modu ordenatu baten transmititu behar da, errore eta gatazkarik izan ez dadin. Hau gauzatzeko kanala atzitzeko protokoloak daude.

## Eramailearen detekzio bidezko atzipen protokoloak

Mezua (bit-multzoa) bidali baino lehen, transmisio-bidea (kanala) libre dagoen ala ez begiratzen duten protokoloei atzipen anitzeko protokoloei deitzen zaie.
Teknika hauetan sareko makina batek edozein unetan transmiti dezake, ausazko ezaugarria du orduan, honi kontrajartzen direnei kontrolatuak (deterministak) deitzen zaie . Estazio bik edo gehiagok batera transmititzen badute, talka gertatzen da. Honen ostean, transmititzeko eskubidea zeinek duen, protokoloek erabakitzen dute. Hona hemen mota honetako protokoloak:
* ALOHA hutsa (euspen-soila)
* CSMA (Carrier Sense Multiple Access)
* CSMA/CD (Carrier Sense Multiple Access with Collission Detection)
* CSMA/CA (Carrier Sense Multiple Access with Collission Avoidance)

## Talkarik gabeko atzipen protokoloak

Atzipen protokolo hauetan, estazio igorleak baimena (erreserba) eskatzen du eta onartzen bada, mezua bidaltzeko txanda iritsi arte itxaroten da.
Gatazka lehia astundu egiten da, transmisio-bidea luzea eta mezuaren tamaina handiak direnean, zuntz optikoko sareak kasu.
Modu askotakoak daude. Adib: Polling (aukeratze-deia), Lekukoaren protokoloa, Bit-map protokoloa, Atzeranzko zenbaketa bitarra, Euspen mugatuko protokoloak...
* Polling (aukeratze deia)
* Lekukoaren protokoloa

## Haririk gabeko sareen protokoloak

* MACA (Multiple Access Collission Avoidance)

## Erreferentziak

* Andrew S. Tanenbaum, Konputagailu-sareak (3. ed 2002), Ehu ed.
* Andrew S. Tanenbaum, Computer Networks (4. ed 2003), Prentice Hall.

## Kanpo estekak

Telekomunikazio hiztegia:
   * Telekomunikazio Hiztegia euskaraz
* Datuak: Q1665191
# Sarekoa

Sarekoa Nafarroako Zubieta udalerriko auzo bat da.

## Kanpo estekak

* Datuak: Q12267095
# Sarepta (Louisiana)

Sarepta Louisianaeko herri bat da. Webster parrokian kokatua dago. 2010ean 891 biztanle zituen, 4,15 kilometro koadrotan banatuta.

## Ikus, gainera

* Webster parrokia

## Kanpo estekak

* Datuak: Q2678210
* Multimedia: Sarepta, Louisiana / Q2678210
# Sareoliba arbiusain

Sareoliba arbiusaina (Cortinarius venetus) Cortinariaceae familiako onddo espezie bat da. Ez da jangarria, errefauaren zaporea du.

## Deskribapena

Kapela: 2 eta 6 cm bitarteko diametrokoa. Hasieran ganbila, gero zabaldu egiten da, titi pixka batekin, gaztetan hori-berdexka edo hori-oliba kolorekoa, ondoren okre-oliba kolorekoa. Azal lehorra du, belus-ezkatatsua.
Orriak: Ez oso estu, itsatsiak, lehenbizi hori-oliba kolorekoak, gero marroi-oliba kolorekoak.
Hanka: Fibrilosoa, zuzena, irmoa, mehea, 5 eta 7 cm bitarteko garaierakoa eta 0,8 eta 1,2 cm bitarteko lodierakoa, hori-oliba kolorekoa. Gortina hori iheskorra du. Eremu kortikala gutxi-asko markatua.
Haragia: Mehea, hori-oliba kolorekoa, ilunagoa oinarria. Errefauaren usaina eta zaporea.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Venetus epitetoa latinetik dator, itsas koloreko berdea, esan nahi duen "venetus" hitzetik. Bere koloreagatik.

## Jangarritasuna

Ez da jangarria.

### Nahasketa arriskua

Cortinarius cotoneus delakoarekin, baina hau handiagoa da. Cortinarius venetus, Cortinarius montanus aldaera ere badago, honek kapela, marroi-berdexka kolorekoa du, ohikoa goi-mendietan, baina lautadan ere ager daiteke.

## Sasoia eta lekua

Udazkenean. Hostozabalen eta koniferoen basoetan.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 445 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 299 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 395 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 222 or. ISBN 84-282-0865-4..

## Kanpo estekak

* Datuak: Q10609165
* Multimedia: Cortinarius venetus / Q10609165
# Sareta (laborategia)

Sareta erdian material zeramikazko zirkulu bat duen metalezko sare txikia da, laborategietan erabiltzen dena Bunsen erregailu batetik datorren beroa uniformeki banatzeko edukiontzi baten azpialdean. Sareta laborategiko tripode baten gainean edo eraztun eusle baten gainean jartzen da, edukiontzien euskarri bezala, azpialde osoan beroa banatzeko.
Lehen, saretak amiantoz eginak ziren, metalezko sareari atxikidura errazteko zuntz itxura duen materiala baita. Gaur amiantoaren ordez zeramikazko plaka bat erabiltzen da, amiantoaren arriskuagatik.

## Kanpo estekak

* Datuak: Q786628
* Multimedia: Wire gauze / Q786628
ieaKimika laborategiko tresneria :
# Sareokre ezkatatsu

Sareokre ezkatatsua (Cortinarius Causticus) Cortinarius generoko onddo espezie bat da. Ez da jangarria. Errefauaren zapore desatsegina du.
Sinonimoa: Pholiota humicola, Cortinarius humicola.

## Deskribapena

Kapela: 2 eta 7 cm bitarteko diametrokoa, konikoa, azkenean zabaldu egiten da, baina titi puntazorrotz handi batekin. Okre kolorekoa edo okre-horixka kolorekoa eta Pholiota baten antzeko ezkata eta xerlo arreek estaltzen dute guztia.
Orriak: Zabal eta nahikoa lodiak, itsatsiak; okre-horixka kolorekoak hasieran, bukaeran esporengatik herdoil kolorekoak.
Hanka: 6 eta 8 cm bitarteko garaierakoa eta 0,5 eta 1,3 cm bitarteko lodierakoa, irmoa, batzuetan bihurritua, zilindrikoa, oinarrian zabalduz eta puntan bukatuz; kapelaren kolorekoa, eta kapela bezala, ezkata arrez estalia dago, goitik oinarriraino.
Haragia: Ertzean mehea, lodia titiaren azpian; hasieran okre antzeko kolorekoa, azkenean arrexka edo gorrixka. Usain atsegina du eta errefau zaporea.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Ez da jangarria, zapore desatsegina duelako.

### Nahasketa arriskua

Pholiota baten antzekoa denez, Pholiota squarrosa delakoarekin nahas daiteke.

## Sasoia eta lekua

Udazkenean, haritzen eta pagoen basoetan.

### Banaketa eremua

Europa, Kaukasia, Appalacheak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 446 or. ISBN 84-404-0530-8..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 227 or. ISBN 84-505-1806-7..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 366 or. ISBN 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 222 or. ISBN 84-282-0865-4..

## Kanpo estekak

* Datuak: Q10496036
* Multimedia: Cortinarius humicola / Q10496036
# Semeljci

Semeljci Kroaziako udalerri bat da, Osijek-Baranja eskualdean. Azken zentsuaren arabera 3.558 biztanle zituen.

## Kanpo estekak

* Datuak: Q155230
* Multimedia: Semeljci / Q155230
# Semen-besikula

Semen-besikula, semen-guruina edo hazi-guruina semenaren edo haziaren osagai alkalinoa jariatzen duen arraren ernal aparatuko guruin gehigarri bikoitza da. Zenbait ornogabe eta behe-mailako ornodunetan, esperma metatzen duen organoa ere bada.

## Giza-anatomia

Hazi-guruin bakoitza hodi biribilkatu bat da, hodi deferentearen jarraipena dena. Guruin bakoitzak luzeeran 5cm inguru neurtzen du, baina hodi biribilkatua luzatzen badugu 15cm-ko hodia lortzen da. Bilaterala da eta maskuria hondoaren eta ondeste artean kokatuta dago, prostataren goikaldean eta hodi deferenteen kanpoko alboetan. Kanpotik, epitelio jariakorraz estalita dago. Honek, substantzia nutritibo batzuetan aberatsa den material mukoidea, prostaglandina- eta fibrinogeno-kopuru handiak jariatzen ditu. Guruinetik ateratzen den konduktua hodi deferentearekin bat egingo du eta hodi isurlea sortu, hau azkenean, prostatan zabalduko da.
Isurtze-prozesuan zehar, semen-besikula bakoitzak bere eduki alkalinoa (pH 7,5 ingurukoa) hodi isurlera husten du, hodi deferenteak espermatozoideak hustu eta denbora gutxira. Horrek nabarmen handitzen du semen eiakulatuaren bolumena (eiakulazio bolumenaren %70 inguru izango da guruinak jariatutakoa). Hazi-likidoaren fruktosak eta beste substantziek nutrizio-balio handia dute espermatozoide eiakulatuentzat. Honi esker, espermatozoideak bere bidea egin dezakete obulua aurkitu arte.

## Odoleztapena
### Arteria

Hazi-guruina beheko maskuria arteria odoleztatuko du. Arteria hau barneko arteria iliakoaren adar zuzena izango da.

### Zaina

Beheko maskuria zaina jasoko du hazi-guruinaren odola. Hemendik barneko zain iliakora pasa ostean, beheko kaba zainean drainatuko du odola. Beheko kaba zainetik bihotzaren eskumako aurikulara sartuko da odola.

### Linfa

Kanpoko eta barneko nodo iliakoetara drainatuko du linfa soberakina.

## Hazi besikulen gaixotasunak

Hazi guruinen gaixotasun ohikoenak hazi guruinen agenesia edo kisteak dira. Semen-besikuleko kistek sortzetiko anomalia urologikoaosatzen dute; ez dira asko ematen.

## Erreferentziak

* ↑ Drake, Richard L., Ph.D.. (2010). Gray anatomía para estudiantes. (2a ed. argitaraldia) Elsevier ISBN 978-84-8086-671-2. PMC 688355950. (Noiz kontsultatua: 2021-12-09).
* 1 2 Navalón Verdejo, P.; Pallas Costa, Y.; Cánovas Ivorra, J. A.; Ordoño Domínguez, F.; Torre Abril, L. de la; Fabuel Deltoro, M.. (2006-02). «Sobre el diagnóstico y tratamiento de la displasia quística de la vesícula seminal» Actas Urológicas Españolas 30 (2): 152–158. ISSN 0210-4806. (Noiz kontsultatua: 2021-12-09).

## Kanpo estekak

* Datuak: Q217259
* Multimedia: Seminal vesicles / Q217259
# Semen Up

Semen Up pop musika talde galiziarra izan zen, 1985ean sortutakoa. Movida viguesa mugimenduko talde nabarmenetako bat izan zen.

## Diskografia

* Lo estás haciendo muy bien (1985).
* La agonía del Narciso (1986).
* Vuelve el hombre (1987).
* El gusto es mío (1988).
* Madurez (1989).
* Lo estás haciendo muy bien (y otras canciones prohibidas) (1996). Bilduma

### Besteak

* No te burles (1986). (Maxi single)
* Tu novia está loca ( 1988 ) (single), Enrique Urbizuren izen bereko filmarentzat

## Ikus, gainera

* Galiziako musika

## Kanpo estekak

* Datuak: Q9075915
# Semenenra

Semenenra, Egiptoko XVII. dinastiako faraoi bat izan zen, K.a. 1580 inguruan gobernatu zuena.
Turineko Errege Kanonak, bere 11.7 erregistroan, bere izena adierazten du, Semenenra, baina bere erregealdi denbora ulertezina da.
Gobernari honen existentzia, soilik Turineko Errege Kanonak eta gaur egun Londresen zainduta dagoen aizkora batean idatzitako bere izenak berresten dute.
# Semenkara

Semenkara Nebnun, Egiptoko XIII. dinastiako faraoi bat izan zen, K.a. 1739 edo K.a. 1738 inguruan gobernatu zuena, Krauss eta Frankeren arabera.
Bere izena, Semenkara, Turineko Errege Kanoneko txatal batean idatzia dago, VI,11 erregistroan, 22 eguneko erregealdia izan zuela adieraziz.
Bere tronu izenak, Semenkara, "Raren ka sendotzen duena" esan nahi du. Ryholten arabera, urte bete eta 2 arteko erregealdia izan zuen.
Deltako bere bizilagunak ziren hiksoen mende zegoen dinastia ahul batetakoa, bere erregealdian zehar, Itsaso Gorrira espedizioak egin ziren, eta Siria eta Palestinarekin merkatal harremanak izan ziren.

## Bere garaiko testigutzak

Faraoi honi buruz, bere garaiko objektu bakarra ezagutzen da: 1984an, Gebel Zeiten aurkitu zen faienzazko hilarri bat, non bere jaiotza izena den Nebnun aurki daitekeen, eta gobernari honek, Ekialdeko Mendietako galena meatzeetan lan egitea agindu zuela adierazten da. Hilarri honek, faraoia, alde batean Ptah jainkoaren aurrean, eta, bestean, Horusen aurrean erakusten du.
* Datuak: Q225517
* Multimedia: Nebnuni Semenkare / Q225517
# Semeno Enekoitz

Semeno Enekoitz (c. 1090-?) Iruñeko Erresumako noblea izan zen.
Aita Eneko Semenoitz izan zuen. Alfontso I.a Nafarroakoaren basailua, 1116an erregearen izenean Punicastro gobernatu zuen.
1130eko hamarkadan aita hil zenean Camerosko jaun bilakatu zen. 1136an oti migratzailearen izurrite batek eskualdea eraso zuen.
Zuhaitz genealogikoa :
Semeno Ortitz
Eneko Semenoitz
Andregoto Santxitz
Petri Semenoitz
Semeno Enekoitz
Gonzalo Núñez de Lara
Teresa Jiménez de los Cameros
Iñigo López de Mendoza (Laudioko jauna)
María González de Lara
Goto Núñez :

## Erreferentziak

* ↑ Leza, Jesús de. (1954). Los López Díaz de Haro, señores de Vizcaya y los señores de Cameros en el gobierno de La Rioja durante la Edad Media (1016-1334). Logroño OCLC .776473731.
* ↑ Peterson, David. (2005). «"De divisione regno": poder magnaticio en la Sierra de la Demanda en el siglo XI» Brocar: Cuadernos de investigación histórica (29): 7-26. ISSN 0214-4670..
* Datuak: Q5931136
# Semeno Gartzeitz

    Ez nahasi Semeno Indartsuarekin.
Semeno Gartzeitz edo Ximeno Gartzeitz —latinez: Scemeno Garseanis— (?-931ko maiatzaren 29a) Iruñeko infante eta erregeordea (925 – 931) izan zen.

## Biografia

Nafarroaren kontrako 924ko Abd ar Rahmanen espedizioaren kronikan aipatzen da su eman ziotela nafar erregearen jaioterriari: Bizkaia. Bizkaia Zangozatik Ezporogiraino luzatzen den eskualde bati deitzen zaio egun, Oibar ere tartean.
Semeno leinuarena, Gartzia Semenoitz eta Dadildis Pallarskoa zituen gurasoak. Antso I.a Gartzeitz bere anaia hil zenean, seme bakarra utzi zuen, adingabea.
927an Banu Qasi laguntzeko armada bat eraman zuen hegoalderantz eta Abd ar-Rahman III.a atzera egitera borrokatu gabe bultzatu zuen.
Horrexegatik, erregeorde edo errege-kide izan zen Gartzia I.a Santxitzen lehendabiziko urteetan, 931ko maiatzaren 29a.

## Ezkontza eta seme-alabak

Orti I.a Gartzeitz erregearen iloba eta Tota Nafarroakoa erreginaren ahizpa zen Antsa Azearitz ezkondu eta lau seme-alabak izan zituzten:
* Gartzia Semenoitz, bere izeko Antsa Gartzeitz ezkondu zuena.
* Antso Semenoitz.
* Dadildis Semenoitz.
* Munia Semenoitz, Fruela II.a Leongoa ezkondu zuena.
Zuhaitz genealogikoa :
Munia Semenoitz
Alfontso Froilaz
Semeno Iruñekoa
Gartzia Semenoitz Iruñekoa
Sancho Jiménez
Semeno Gartzeitz
Loup Donat
Dadildis Jiménez
Dadildis Pallarskoa
Faquilena de Roergue
García Jiménez :

## Erreferentziak

* ↑ Euskaltzaindia. 192. araua: Iruñeko eta Nafarroako Erresumako errege-erreginen izenak. Irizpideak. .
* ↑ Euskaltzaindia. 192. araua: Iruñeko eta Nafarroako Erresumako errege-erreginen izenak. Zerrenda. .

## Kanpo estekak

* Datuak: Q528627
# Semendia

Semendia, Araba probintzian topa dezakegun euskal mendia da. Pipaon eta Lagran artean dagoen muino bat besterik ez da, hegoaldean dituen mendi dotoreen aurrean. Ezpelez josia dago eta ez da erraza bide egokiena topatzea. Ehiztari postu ugari ikus daiteke bertan.

## Kanpo estekak

Semendia, http://www.euskal-herria.org/.
# Semeno Azkarra

Semeno Azkarra —gaztelaniaz: Jimeno el Fuerte— VIII. mendeko baskoien buruzagia izan zen. Deierri eta alboko lurraldeetako, hau da, Nafarroa zaharreko, buruzagia eta baskoien arteko buruzagi nagusietako bat izan zen. Abd ar-Rahman I.a Kordobako emir musulmanak menderatu zuen 781. urtean.
Batzuk Semeno leinuko erregeen lehen aitzindari bezala hartu badute ere, agian Semeno Iruñekoarekin nahasiz, gaur egun ez dago honen frogarik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Schönhorst

Schönhorst Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 315 biztanle zituen 3,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q667338
* Multimedia: Schönhorst / Q667338
# Schönkirchen

Schönkirchen Alemaniako udalerria da. Schleswig-Holstein estatuan kokatuta dago, [[Plön (barrutia)|Plön]] barrutian. 2014an 6.300 biztanle zituen 15,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505736
* Multimedia: Schönkirchen / Q505736
# Schöntal

Schöntal Alemaniako udalerria da. Baden-Württemberg estatuan kokatuta dago, [[Hohenlohe barrutia|Hohenlohe]] barrutian. 2014an 5.544 biztanle zituen 81,65 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552236
* Multimedia: Schöntal / Q552236
# Schönhausen

Schönhausen Alemaniako udalerri bat da, Mecklenburg-Aurrepomerania estatuan. Azken zentsuaren arabera 220 biztanle zituen, 18,75 kilometro koadroko azaleran..

## Kanpo estekak

* Datuak: Q50942
* Multimedia: Schönhausen (Mecklenburg) / Q50942
# Schönheide

Schönheide Alemaniako udalerria da. Saxonia estatuan kokatuta dago, [[Erzgebirge barrutia|Erzgebirge]] barrutian. 2014an 4.738 biztanle zituen 28,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q57828
* Multimedia: Schönheide / Q57828
# Schöningen

Schöningen Alemaniako udalerria da. Saxonia Beherea estatuan kokatuta dago, [[Helmstedt barrutia|Helmstedt]] barrutian. 2014an 11.385 biztanle zituen 35,36 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q628304
* Multimedia: Schöningen / Q628304
# Schönholzerswilen

Schönholzerswilen Suitzako udalerria da. Turgovia kantonamenduan dago, Weinfelden barrutia barrutian. 2014an 865 biztanle zituen 10,9 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68442
* Multimedia: Schönholzerswilen / Q68442
Braunau Bürglen (TG) Bussnang Kradolf-Schönenberg Wuppenau
# Schönsee

Schönsee Alemaniako hiri-udalerri bat da, Bavaria estatuan. Azken zentsuaren arabera 2.391 biztanle zituen, 50,28 kilometro koadroko azaleran.

## Kanpo estekak

* Datuak: Q529137
* Multimedia: Schönsee / Q529137
# Schönstedt

Schönstedt Alemaniako udalerria da. Turingia estatuan kokatuta dago, Unstrut-Hainich-Kreis barrutian. 2014an 1.382 biztanle zituen 22,64 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q260769
* Multimedia: Schönstedt / Q260769
# Schönteichen

Schönteichen Alemaniako udalerria da. Saxonia estatuan dago, [[Bautzen (barrutia)|Bautzen]] barrutian. 2014an 2.148 biztanle zituen 44,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q93293
* Multimedia: Schönteichen / Q93293
# Sindhi

Sindhia (alfabeto arabiarrez سنڌي eta devanagariz सिन्धी, sindhi transliteratua) Pakistango Sindh probintziako hizkuntza da. Indoariar hizkuntzen taldekoa da (indoeuropar familiako indoirandar hizkuntzen azpitaldekoa). Pakistanen, 41 milioi pertsona baino gehiagok hitz egiten dute, eta, Indian, 12 milioi baino gehiagok, Pakistanen, bigarren hizkuntzarik erabiliena delarik. Indoirandar hizkuntza bat den arren, hizkuntza draviden eragin handia du. Bere idazketarako erabiltzen den alfabetoa, devanagaria da, baina, Sindheko biztanleriaren zati handi bat Islamera bihurtu zenetik, aldatutako alfabeto arabiar bat sartu zen.

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).

## Kanpo estekak

* Datuak: Q33997
* Multimedia: Sindhi language / Q33997
# Sindhudurg barrutia

Sindhudurg barrutia Indiako barruti bat da, Konkan dibisioan, Maharashtra estatuan. 849.651 biztanle ditu 5.207 kilometro koadrotan.

## Mugakideak

Honako barrutiekin egiten du muga:
Ratnagiri barrutia

## Ikus, gainera

* Maharashtra

## Kanpo estekak

* Datuak: Q768332
* Multimedia: Sindhudurg district / Q768332
# Sindelfingen

Sindelfingen Alemaniako hiri-udalerri bat da, Baden-Württemberg estatuan. Azken zentsuaren arabera 64.995 biztanle zituen, 50,85 kilometro koadroko azaleran.

## Kanpo estekak

* Datuak: Q4019
* Multimedia: Sindelfingen / Q4019
# Sindelsdorf

Sindelsdorf Alemaniako udalerria da. Bavariako estatuan kokatuta dago, [[Weilheim-Schongau (barrutia)|Weilheim-Schongau]] barrutian. 2014an 1.122 biztanle zituen 17,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q510777
* Multimedia: Sindelsdorf / Q510777
# Sindhizko Wikipedia

Sindhizko Wikipedia Wikipediaren sindhizko edizioa da. 2009ko urriaren hasieran 338 artikulu zituen eta Wikipedien zerrendan 213.a zen.

## Kanpo estekak

* Sindhizko Wikipedia
* Datuak: Q8571840
* Multimedia: Wikipedia / Q8571840
# Sinderesi

Eskolastikan, sinderesia pertsona orok ongi jokatzeko duen jaiotzatiko joera da. Jeronimo Estridongoaren idazki batean agertzen da lehen aldiz, Ezekielen begitazioei buruzko azalpenetan.

## Kanpo estekak

* Sinderesia, Gizapedian.
# Sindh

Sindh (Sindhiera: سنڌ, Urdu: سندھ) Pakistango lau probintzietako bat da eta Sindhi herriaren eremua. Gainera Muhajirrak ere bizi dira. Mendebalde eta Iparraldean Balutxistan dago, Punjab iparraldean eta Rajastan (India) ekialdean. Hegoaldean Arabiar itsasoa eta Gujarat (India) daude. Hizkuntza nagusiak Sindhiera eta Urdua dira. Izena Indo ibaitik dator, antzina Sinh-ka-bab izeneko lehoi batetik jaiotzen zela uste baitzuten. Sanskritoz Sindhu izena eman zitzaion, ozeano esan nahi duena. Asiriarrek (K.a. VII. mendean) Sinda moduan ezagutzen zuten eskualdea, pertsiarrek Abisind, greziarrek Sinthus, erromatarrek Sindus, txinatarrek Sintow eta arabiarrek Sind.
Sindh izan zen lehenengo eskualdea Hegoaldeko Asian Islama agertzen, Muhammad bin Qasim jeneralaren etorrerarekin.

## Ikus, gainera

* Pakistanen banaketa administratiboa

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Kanpo estekak

* Datuak: Q37211
* Multimedia: Sindh / Q37211
# Sindia

Sindia Nuoroko (Sardinia, Italia) udalerria da.

## Kanpo estekak

* Datuak: Q295604
* Multimedia: Sindia / Q295604
# Santa María Jaltianguis (udalerria)

Santa María Jaltianguis Mexikoko udalerri bat da. Oaxaca estatuan kokatua dago. 2010ean 575 biztanle zituen 54,5 km²ko azaleran. Herriburua [[Santa María Jaltianguis (Santa María Jaltianguis)|Santa María Jaltianguis]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q282998
* Multimedia: Santa María Jaltianguis Municipality / Q282998